N o v é    u p r a v e n é     z n e n i e

Návrh

Z á k o n

z..............2001,

ktorým sa mení a dopĺňa zákon č. 29/1984 Zb. o sústave základných a stredných škôl (školský zákon) v znení neskorších predpisov 

Národná rada Slovenskej republiky sa uzniesla na tomto zákone:

Čl. I

	Zákon č. 29/1984 Zb. o sústave základných a stredných škôl (školský zákon) v znení zákona č. 188/1988 Zb., zákona č. 171/1990 Zb., zákona č. 522/1990 Zb., zákona Národnej rady Slovenskej republiky č. 230/1994 Z. z.,  zákona Národnej rady Slovenskej republiky č. 231/1994 Z. z., zákona  č. 6/1998 Z. z.,  zákona  č. 5/1999 Z. z. a zákona  č. 229/2000 Z. z. sa mení a dopĺňa takto:

1.	V § 2 sa za odsek 1 vkladá nový odsek 2, ktorý znie:

„(2) Školy uvedené v odseku 1 okrem základných škôl, učilíšť a gymnázií sa  môžu   na návrh zriaďovateľa zlučovať do združenej strednej školy. Združená stredná škola sa zriaďuje podľa siete škôl a školských zariadení.“.

Doterajší odsek 2 sa označuje ako odsek 3.

2.	Poznámka pod čiarou k odkazu 1c znie:
„1c) § 2 písm. b), c) a f) zákona Slovenskej národnej rady č. 542/1990 Zb. o štátnej správe v školstve a školskej samospráve v znení neskorších predpisov.“.

3.	V § 5  ods. l sa na konci pripájajú tieto slová: „a športovú prípravu.“.

4.	V § 7 ods. 2 sa na konci pripájajú tieto slová: „a športovú prípravu.“.

5.	V § 7 sa za odsek 3 vkladajú nové odseky 4, 5 a 6, ktoré znejú:

„(4) Stredné školy uvedené v odseku 3, ktoré zabezpečujú športovú prípravu vo všetkých triedach, sú športové školy.

(5) Výchova a vzdelávanie sa  uskutočňuje   aj v združených    stredných školách, ktoré vznikli zlúčením  stredných odborných učilíšť a stredných odborných škôl s cieľom efektívne riadiť výchovno–vzdelávací proces, skvalitňovať odborné vzdelávanie a   využívanie personálneho a materiálneho zabezpečenia týchto škôl.

 (6) Združená stredná škola poskytuje vzdelanie podľa § 8  v študijných odboroch a v učebných odboroch stredných škôl.“

6.	V § 10 ods. 1 sa slová „ústredný  orgán štátnej správy“ nahrádzajú slovami „príslušný krajský  úrad“.

7.	V § 10  ods. 2  sa slová „ústredného orgánu“ nahrádzajú slovami „krajského úradu“.

8.	V § 10 ods. 3 v druhej vete sa za  slová „praktického vyučovania treba“ vkladajú slová 
„vyjadrenie príslušného ústredného orgánu štátnej správy a“.

9.	V § 10 sa vypúšťajú odseky 6 a 7.

10.	V § 11 odseky  4 a 5 znejú:

        „(4) Na správu majetku štátu stredných odborných učilíšť a stredísk praktického vyučovania zriadených podľa § 10 ods. 1 sa vzťahuje v celom rozsahu osobitný predpis.1f)

	    (5) Na financovanie prípravy mládeže na povolania v stredných odborných učilištiach a strediskách praktického vyučovania sa vzťahuje osobitný predpis.1g)“.

         Doterajšie odseky  5 a 6 sa označujú ako odseky  6 a 7.

Poznámky pod čiarou k odkazom 1f) a 1g) znejú:

„1f) Zákon Národnej rady Slovenskej republiky č. 278/1993 Z.z. o správe majetku štátu v znení neskorších predpisov.
  1g) Zákon č..../2001 Z.z. o financovaní základných a stredných škôl a školských zariadení.“.

11. V § 11 novooznačenom odseku 6 sa  slová „ústrednému orgánu štátnej správy“ nahrádzajú  slovami „krajskému úradu“.

12.  § 11a  sa vypúšťa.

13. V § 12 sa v odseku 1, 2 a 5 slová „ústredný orgán štátnej správy“ nahrádzajú slovami „krajský úrad“.

14.  V § 12  ods. 2 sa vypúšťajú slová „prostredníctvom kapitoly ministerstva školstva“.

15.  V § 12 sa vypúšťa  odsek 3. Doterajšie odseky  4 až 7 sa označujú ako odseky 3 až 6.

16. V § 17a  ods. 1 v prvej vete sa za slová „neukončili úspešne“ vkladajú slová „ako aj žiakom, ktorí úspešne neukončili základnú školu po deviatich rokoch školskej dochádzky.“.

17.  V § 39 sa vkladá nový odsek 3, ktorý znie:

„(3) Ústredný orgán štátnej správy v oblasti svojej pôsobnosti predkladá ministerstvu školstva odvetvovú koncepciu prípravy mládeže na povolania, návrhy na  obsah odborného vzdelávania v učebných plánoch a v učebných osnovách odborných predmetov a návrhy na zmeny v sústave študijných odborov a učebných odborov stredných odborných učilíšť, stredných odborných škôl  a združených stredných škôl.“.

18.   Za § 41 sa vkladajú  § 41a, 41b, 41c,  ktoré vrátane názvu znejú:
  
„§ 41a
Športová škola 

(1)	Na  vytvorenie podmienok rozvíjania mimoriadneho nadania a talentu žiakov sa môže zriadiť stredná škola podľa § 7 ods. 4,  ako športová škola.

(2)	Športová škola poskytuje žiakom vzdelanie podľa § 7, ktorého súčasťou je aj   športová príprava. 

(3)	 Športovú školu zriaďuje alebo zrušuje orgán štátnej správy v školstve,3b)  cirkev a náboženská spoločnosť,1e)  ako aj  fyzická osoba a iná právnická osoba.

(4)	Do športovej školy sa prijímajú žiaci po skončení štvrtého ročníka základnej školy alebo deviateho ročníka základnej školy na základe 

       a) výsledkov overenia talentu žiakov;  kritériá na overenie talentu žiakov vydáva  riaditeľ športovej školy  do 31. decembra predchádzajúceho kalendárneho roka,
       b) psychologicko diagnostického vyšetrenia,3c)  
	 c) zdravotnej spôsobilosti.3d) 

           (5) Názov športovej školy sa tvorí tak, že pred príslušný názov strednej školy sa uvedie slovo športová v príslušnom tvare.

§ 41b
Športová trieda

(1)	Pre športovo talentovaných žiakov sa môže zriadiť športová trieda, v ktorej je športová príprava súčasťou výchovno-vzdelávacieho procesu.

(2)	Športovú triedu zriaďuje riaditeľ základnej školy alebo strednej školy po predchádzajúcom súhlase zriaďovateľa.3e)

(3)	Do športovej triedy sa prijímajú športovo talentovaní  žiaci na základe 

a)	výsledkov overenia talentu žiakov; kritériá na overenie talentu žiakov  vydáva   
     riaditeľ  školy  do 31. decembra predchádzajúceho kalendárneho roka,
	b)  psychologicko diagnostického vyšetrenia,3c)  
      c)  zdravotnej spôsobilosti.3d)

§ 41c

(1)	Ministerstvo školstva môže zo štátneho rozpočtu poskytnúť dotáciu3f) športovej škole alebo športovej triede na krytie časti výdavkov spojených s činnosťou športových škôl a športových tried.

(2)	Ak tento zákon neustanovuje inak, na športovú školu a športovú triedu sa vzťahujú ustanovenia tohto zákona o základnej  škole a o strednej  škole.“.

	 Poznámky pod čiarou k odkazom 3b)  až 3f),  znejú :

 „3b) § 2 písm. c), e), f) zákona Slovenskej národnej rady č. 542/1990 Zb. v znení neskorších predpisov.
   3c) § 1 zákona Národnej rady Slovenskej republiky č. 199/1994 Z. z. o psychologickej   činnosti a Slovenskej komore psychológov. 
   3d) § 2 zákona Národnej rady Slovenskej republiky č. 272/1994 Z. z. o ochrane zdravia ľudí.
   3e) § 6 zákona Slovenskej národnej rady č. 542/1990 Zb. v znení neskorších predpisov.
   3f) § 6 ods.2 písm. a) zákona Národnej rady Slovenskej republiky č. 303/1995 Z. z.  o rozpočtových pravidlách v znení neskorších predpisov.“.

19. Slovo „pracovníci“ vo všetkých tvaroch sa v celom texte zákona nahrádza slovom  
    „zamestnanci“ v príslušnom tvare.

20. V § 50  ods. 1 sa na konci vety vypúšťajú slová „stredných odborných učilíšť.“

21. Za § 64b sa vkladá § 64c, ktorý znie:

„§ 64c

(1)	Športové triedy na základných školách a triedy s vrcholovou športovou prípravou na stredných odborných učilištiach, ktoré vznikli do 30. júna 2001, sú  športové triedy podľa tohto zákona (§ 41b).

(2)	Športové gymnáziá s osemročným štúdiom, ktoré vznikli podľa doterajších predpisov a nespĺňajú podmienku § 7 ods. 4 tohto zákona, sú športovými školami do 31. augusta 2002. 

(3)	Majetok štátu v správe ústredného orgánu štátnej správy, ktorý užívajú strediská praktického vyučovania  zriadené ústredným orgánom štátnej správy a  nie sú právnickými osobami, prechádza ku dňu 1. júla 2001 do správy  príslušného krajského úradu.

(4)	 Dňom 1. júla 2001 práva a povinnosti vyplývajúce z pracovnoprávnych vzťahov, majetkovoprávnych vzťahov a iných vzťahov, týkajúce sa   stredísk praktického vyučovania bez právnej subjektivity, ku ktorým vykonávali zriaďovateľskú funkciu ústredné orgány štátnej správy, prechádzajú na ten krajský úrad, v ktorého územnom obvode sa nachádzajú a na ktorý prešla zriaďovateľská funkcia k týmto  strediskám praktického vyučovania. 

	(5) Ku dňu 1. júla 2001 ústredné orgány štátnej správy, ktoré boli zriaďovateľmi stredných odborných učilíšť, učilíšť a stredísk praktického vyučovania podľa doterajších právnych predpisov presunú kapitálové transfery na obstaranie a technické zhodnotenie investičného majetku stredných odborných učilíšť, učilíšť a stredísk praktického vyučovania na príslušný krajský úrad.

	(6) Dňom 1. júla 2001 prechádzajú práva a povinnosti z ústredných orgánov vyplývajúce zo zmlúv uzavretých medzi ústrednými orgánmi štátnej správy a fyzickými osobami alebo inými právnickými osobami o užívaní majetku štátu slúžiaceho pre potreby stredného odborného učilišťa, učilišťa alebo strediska praktického vyučovania na príslušný krajský úrad.

Čl. II.

Tento zákon nadobúda účinnosť 1. júla 2001.